Dan Șucu vrea să facă un adevărat imperiu din Rapid: "Vrem să transformăm echipa într-o forță regională, nu doar în România!"
Rapid a prins mult curaj după ce și-a zdrobit rivala (4-0 cu FCSB). Dan Șucu are planuri mărețe cu echipa sa.
Acționarul majoritar al giuleștenilor vrea ca formația pregătită de Cristiano Bergodi să se afirme și pe plan european, nu doar în România.
"Vrem să transformăm echipa într-o forță regională, nu doar în România!"
"Mie îmi place să fiu numărul 1, așa am fost obișnuit de-a lungul vieții, de aceea nici la fotbal nu trebuie să fie diferit. Vrem să transformăm echipa într-o forță regională, nu doar în România. Eu așa văd lucrurile și spre asta construim. Nu este ușor, la fotbal sunt foarte mulți factori care nu depind de tine, dar nu trebuie să renunțăm. Putem face asta, deja o facem.
Am luat cel mai bun jucător din Albania (n.r. Florent Hasani), Rrahmani și Krasniqi sunt printre cei mai buni din Kosovo. Sperăm pe viitor să devenim o opțiune pentru jucători din Serbia și nu numai. Rapid a mai fost acolo, în Europa, la un nivel înalt. Păcat că nu a rămas, avea toate argumentele să rămână acolo, dar nu s-a întâmplat", a spus Dan Șucu, conform celor de la Fanatik.